Meie ühiskonna "areng" on lääneriikidest veidi maas, kuid nt Austraalias on juba jõustunud kohtuotsus, millega mõisteti inimene süüdi vaenu õhutamises ainuüksi selle pärast, et ta väitis meestevahelise homoseksuaalse läbikäimise olevat tervistkahjustav. Olles tutvunud faktiliste selgitustega nõustus kohus, et väide on iseenesest tõene, kuid sellest hoolimata pidas selle väljaütlemist lubamatuks, kuna sel olevat toime näidata homoseksuaalselt käituvaid inimesi halvas või halvustavas valguses ja tingida seetõttu nende suhtes ebasoovitavaid hoiakuid. Saksamaal ja Rootsis aga on võimud sõna otseses mõttes rõõvinud lapsed vanematelt, kes ei ole oma südametunnistusele tuginedes nõustunud lubama järeltulijaid avalikesse koolidesse, kus on õppeprogrammi kohustuslikuks osaks homoseksuaalse käitumise propageerimine, ning on soovinud oma lapsi kodus harida. Inglismaal on võimude käsul suletud paljud pika traditsiooniga kristlikud adopteerimisagentuurid, mis ei nõustunud südametunnistusele tuginedes adopteerima lapsi samast soost ja omavahel seksuaalselt läbikäivaile inimestele. Jne. Uskumatud, aga tõesed lood.